ક્રિકેટના ભગવાન કહેવાતા ભારતીય ટીમના માસ્ટર બ્લાસ્ટર સચિન તેંડુલકરે પોતાની છેલ્લી અને 200મી ટેસ્ટ પોતાના હોમ ગ્રાઉન્ડ વાનખેડે સ્ટેડિયમમાં રમી . આ ટેસ્ટમાં ભારતે શાનદાર વિજય પણ મેળવ્યો . સ્ટેડિયમમાં ક્રિકેટ પ્રેમીઓ મેચ જીતવાથી જેટલા ખુશ હતા તેના કરતા વધારે સચિનની વિદાયીથી દુઃખી હતા . મેચ જીત્યા બાદ તુરંત સચિને મેદાનની પીચ પર હાથ લગાવીને છેલ્લું નમન કર્યું . ત્યારબાદ 24 વર્ષ ક્રિકેટ સાથે જોડાઇ રહેલા સચિનને હવે ક્રિકેટને અલવિદા કહેવાની ઘડી હતી , આ પળમાં સચિન ભાવુક બની ગયા અને મેદાનમાંથી નીકળતા નીકળતા તેમના આંખમાંથી આંસુ સરી પડ્યા . સચિન તેંડુલકર અને સાથી ખેલાડીઓએ હાથમાં રાષ્ટ્રધ્વજ લઇને આખા મેદાનમાં ફર્યા અને પોતાના ચાહકોને અલવિદા કહી . સચિને પોતાની ફેરવેલ સ્પિચમાં હૃદય દ્રાવક શબ્દો ઉચ્ચાર્યા . જેને સાંભળીને સ્ટેડિયમ એકદમ ગમગીન બની ગયું હતું . સચિનની ફેરવેલ સ્પિચ વાંચો સ્લાઇડરમાં . . .